Na osnovu stava (2) člana 78. Zakona o zaštiti okoliša ("Službene novine Federacije BiH", br. 15/21), federalni ministar okoliša i turizma *donosi*:

**PRAVILNIK**

**o izmjeni o dopuni Pravilnika o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš**

**Član 1.**

(1) U članu 1. alineja 4. Pravilnika o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš ("Službene novine Federacije BiH", [broj: 63/21](https://www.fmoit.gov.ba/upload/file/Pravilnik%20-strucne%20komisije%20br.%201-11.pdf)) koja glasi: “ - sastav, način rada i naknade za rad stručne komisije za ocjenu studije uticaja na okoliš, osim za hidroenergetska postrojenja koja su Pravilnikom o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21)“, briše se.

**Član 2.**

**(Prelazne i završne odredbe)**

1. Lista stručnjaka koji mogu biti imenovani u stručnu komisiju za ocjenu studija o procjeni uticaja na okoliš za pogone za proizvodnju hidroelektrične energije utvrđena Pravilnikom o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21) ostaje na snazi.
2. Stupanjem na snagu ovog pravilnika prestaje da važi Pravilniko načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21).

**Član 3.**
**(Stupanje na snagu)**

(1) Ovaj Pravilnik stupa na snagu narednog dana od dana objavljivanja u "Službenim novinama Federacije BiH".

Broj: 05/1-02-19-4-187/24  **M I N I S T R I C A**

Sarajevo , 29. februara 2024. godine **dr. sc. Nasiha Pozder**

**O b r a z l o ž e nj e**

**I . ZAKONSKI OSNOV ZA DONOŠENJE PROPISA**

Zakonski osnov za donošenje ovog pravilnika sadržan je u odredbi člana 78., stav 2 Zakona o zaštiti okoliša (Službene novine Federacije BiH“, br. 15/21) kojom je propisano da će federalni ministar provedbenim propisom odrediti sastav komisije, naknade kao i druga pitanja vezana za rad stručne komisije.

**II. RAZLOZI ZA DONOŠENJE PROPISA**

Prema Zakonu o zaštiti okoliša (Službene novine Federacije BiH“, br. 33/03 i 38/09), **na inicijativu nevladinih organizacija** donesen je Pravilnik o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21), koji je u suprotnosti sa novim Zakonom i podzakonskim aktima, jer se za hidroelektrane ne izdaju okolišne dozvole. Donošenjem novog Pravilnika o utvrđivanju uslova i kriterija za stavljanje na listu stručnjaka koji mogu biti imenovani u stručne komisije za ocjenu studija uticaja na okoliš ("Službene novine Federacije BiH", [broj: 63/21](https://www.fmoit.gov.ba/upload/file/Pravilnik%20-strucne%20komisije%20br.%201-11.pdf)) ova oblast je znatno poboljšana, pristupilo se izradi ovog Pravilnika.

Prema Uredbikojom se utvrđuju pogoni i postrojenja koja moraju imati okolišnu dozvolu ("Službene novine Federacije BiH", broj: 51/21, 74/22) okolišna dozvolase ne izdaje za pogone za proizvodnju hidroelektrične energije (hidroelektrane), ali se provodi procjena uticaja na okoliš u dvije faze (prethodna procjena uticaja na okoliš I procjena uticaja na okoliš izradom studije), što je strožije i od odredbi Direktive EIA..

**III. USKLAĐENOST SA ZAKONODAVSTVOM EVROPSKE UNIJE**

Ovaj propis nije predmetom usklađivanja sa propisima Evropske unije.

**IV. OBRAZLOŽENJE PREDLOŽENIH ČLANOVA**

U članu 1. briše se teskt kojim se pravi izuzeće od primjene Pravilnika za hidroenergetska postrojenja.

U članu 2. propisuje se da lista stručnjaka koji mogu biti imenovani u stručne komisije za ocjenu studija o procjeni uticaja na okoliš za pogone za proizvodnju hidroelektrične energije utvrđena Pravilnikom o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21) ostaje na snazi, te da se Pravilnik o načinu formiranja i rada stručnih komisija za ocjenu studija uticaja na okoliš u postupku izdavanja okolinske dozvole za pogone za proizvodnju hidroelektrične energije ("Službene novine Federacije BiH", br. 9/21) stavlja van snage.

Članom 3. utvrđeno je stupanje na snagu.

**V. JAVNE KONSULTACIJE**

Federalno ministarstvo okoliša i turizma je \_\_\_\_\_\_\_\_\_\_\_\_\_ godine pokrenulo proces javnih konsultacija na utvrđeni tekst putem njegovog objavljivanja na internetu (web stranica [www.fmoit.gov.ba](http://www.fmoit.gov.ba)), sa pozivom zainteresiranoj javnosti za dostavljanje primjedbi i sugestija u roku od 7 dana od dana prijema obavijesti tog ministarstva, s obzirom da predmetni propis ima ili može da ima značajan uticaj na javnost.

**VI. MIŠLJENJA NADLEŽNIH ORGANA**

**VII. FINANSIJSKA SREDSTVA ZA PROVOĐENJE PROPISA**

Za provođenje ovoga pravilnika nije potrebno osigurati sredstva iz Budžeta Federacije Bosne i Hercegovine.